**Rámcová dohoda č.**

na servis ochranných povodňových oblekov

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 83 zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších prepisov ( ďalej len „zákon 343/2015 Z. z.“)

**(ďalej len „Rámcová dohoda“)**

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu:

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

(ďalej len „Objednávateľ )

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

IBAN:

Tel:

e-mail:

registrácia:

(ďalej len „Dodávateľ“)

(ďalej spolu len „Účastníci Rámcovej dohody“)

**ÚVODNÉ USTANOVENIA**

1. Účastníci Rámcovej dohody uzatvárajú túto Rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2019 dňa XX.XX.2019 pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO poskytnutie služby, tak ako je tento pojem zadefinovaný v čl. I  bode 1. a v Prílohe č. 1 Rámcovej dohody v súlade s touto Rámcovou dohodou.

**ČIánok I.**

**PREDMET RÁMCOVEJ DOHODY**

* 1. Predmetom tejto Rámcovej dohody je záväzok Dodávateľa vykonať pre Objednávateľa servis ochranných povodňových oblekov, ktorými disponuje Hasičský a záchranný zbor Slovenskej republiky v súlade s Opisom predmetu zákazky, ktorý tvorí Prílohu č. 1 tejto Rámcovej dohody (ďalej aj „služby“) a záväzok Objednávateľa zaplatiť za riadne a včas poskytnuté služby Dodávateľovi cenu podľa článku V. tejto Rámcovej dohody.
  2. Služby sú špecifikované v Prílohe č. 1 tejto Rámcovej dohody.
  3. Služby budú poskytované Objednávateľovi na základe písomných objednávok.
  4. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia § 7 ods. 1 písm. a) zákona č. 343/2015 Z. z..

Článok II.

**PRÁVA A POVINNOSTI ÚČASTNÍKOV RÁMCOVEJ DOHODY**

* 1. Všetky dokumenty súvisiace s touto Rámcovou dohodou a to najmä objednávky, faktúry, výdajky a pod. účastníci Rámcovej dohody vypracovávajú v slovenskom jazyku, a tieto dokumenty musia obsahovať všetky dohodnuté a všeobecne záväznými právnymi predpismi platnými na území SR požadované údaje.
  2. Dodávateľ je povinný:

1. zabezpečiť pre Objednávateľa výkon služieb podľa tejto Rámcovej dohody v dohodnutej kvalite, rozsahu, cene a v termínoch, v zmysle objednávky Objednávateľa,
2. odstrániť nedostatky a vady, ktoré Dodávateľ zapríčinil na svoje náklady v lehote podľa čl. III. bod 4. tejto Rámcovej dohody,
3. všetky servisné úkony sa musia vykonávať v súlade s predpísanými technickými postupmi výrobcov. Pri servise všetkých úkonov (výmeny) špecifikovaných prílohe č. 1 tejto Rámcovej dohody musí Dodávateľ používať výhradne originálne, nové a nepoužité náhradné diely alebo výrobcami schválené náhradné diely a technológie podľa servisného návodu výrobcov,
4. Objednávateľ si zároveň vyhradzuje právo, kedykoľvek vyzvať Dodávateľa na preukázanie originality dodávaných náhradných dielov. Pôvodné náhradné diely, ktoré sa musia meniť za nové na základe odporúčania výrobcu, musia byť započítané v cene a musia sa odovzdať Objednávateľovi,
5. po vykonaní úkonov servisnej prehliadky (testovanie tesnosti) musí Dodávateľ vystaviť potvrdenie o absolvovaní funkčnej skúšky tesnosti ochranného povodňového obleku,
6. Objednávateľ požaduje po vykonaní servisnej prehliadky (testovanie tesnosti), resp. opravy s funkčnou skúškou jednotlivých častí povodňových oblekov vystaviť na každý ochranný povodňový oblek servisný protokol alebo potvrdenie o servise. Pri odovzdaní materiálu do servisu spíše objednávateľ s dodávateľom preberací protokol. Preberací protokol spíše aj Dodávateľ s Objednávateľom pri vyzdvihnutí materiálu zo servisu,
7. cena musí zahŕňať všetky náklady súvisiace s poskytnutím požadovanej služby, vrátane náhradných dielov a dopravy z/do miest plnení v rámci Slovenskej republiky,
   1. Objednávateľ je povinný:
8. poskytnúť Dodávateľovi potrebnú súčinnosť pri poskytovaní služieb podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním; potrebnou súčinnosťou sa rozumie predovšetkým dodanie a sprístupnenie techniky, ktorá má byť predmetom poskytnutých služieb,
9. v dohodnutom termíne prevziať služby,
10. zaplatiť za vykonané služby na základe riadne vystavenej faktúry.
    1. Dodávateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane Predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.

Článok III

**KVALITA SLUŽBY, ZÁRUKA, ZODPOVEDNOS´T ZA VADY A ZA ŠKODU**

* 1. Objednávateľ je povinný nedostatky poskytnutej služby písomne oznámiť Dodávateľovi bez zbytočného odkladu po ich zistení.
  2. Oznámenie o nedostatku služby (ďalej len „reklamácia“) musí obsahovať:

1. označenie a číslo rámcovej dohody,
2. označenie a typ reklamovanej služby,
3. číslo dodacieho listu, resp. iné určenie času dodania,
4. číslo objednávky.
   1. Na nároky Objednávateľa z reklamácie sa vzťahujú príslušné ustanovenia Obchodného zákonníka.
   2. Dodávateľ sa zaväzuje vyriešiť oprávnenú reklamáciu bezplatne najneskôr do piatich (5) pracovných dní od jej uplatnenia, tzn. od doručenia písomného oznámenia o nedostatku služby.
   3. V prípade že Objednávateľovi vznikne škoda spôsobená Dodávateľom, Dodávateľ sa túto škodu zaväzuje   
      v plnom rozsahu Objednávateľovi nahradiť.

Článok IV

**MIESTO PLNENIA SLUŽBY**

* 1. Dodávateľ zabezpečí vykonanie služby v množstve podľa objednávky Objednávateľa a v mieste svojho servisného strediska.
  2. Objednávateľ objednáva služby podľa tejto Rámcovej dohody podľa svojej potreby, pričom rozhodnutie, na poskytnutie ktorých zo služieb bude Objednávateľ vystavovať písomnú objednávku, prináleží výlučne Objednávateľovi na základe konkrétnych okolností a podmienok zabezpečovania konkrétnych služieb.
  3. V prípade, že Objednávateľ požaduje vykonať služby iba na jednom predmete, dodávateľ je povinný vykonať služby podľa objednávky v stanovenom termíne, bez ohľadu na nerentabilnosť výkonu služby zo strany Dodávateľa.
  4. Dodávateľ si po dohode prevezme povodňové obleky na poskytnutie služieb na príslušnom oddelení Hasičského záchranného zboru a následne po vykonaní servisných úkonov ho privezie naspäť.
  5. Objednávateľ realizuje objednávku e-mailom, pričom táto musí obsahovať najmä tieto náležitosti:

1. číslo písomnej objednávky,
2. miesto poskytnutia služby,
3. dátum vystavenia,
4. názov, množstvo a/alebo rozsah požadovaných služieb,
5. číslo a názov tejto Rámcovej dohody,
6. lehota na poskytnutie služieb.

**Článok V**

**ZMLUVNÁ CENA**

* 1. Maximálna celková cena tejto Rámcovej dohody je v súlade s prílohou č. 2 tejto Rámcovej dohody stanovená maximálne do výšky **....EUR bez DPH** (slovom: ....../00 EUR bez DPH), v ktorej sú započítané maximálne celkové ceny za vykonanie služieb vrátane cien náhradných dielov.
  2. Ceny za vykonanie služieb musia byť stanovené v mene EURO. K fakturovanej cene bude vždy pripočítaná DPH stanovená v súlade s všeobecne záväznými právnymi predpismi platnými na území SR v čase poskytnutia služby.
  3. Maximálne jednotkové ceny za služby, ktoré tvoria predmet tejto Rámcovej dohody, sú špecifikované v Prílohe č. 2 tejto Dohody a sú stanovené ako maximálne ceny bez DPH.
  4. Cena za služby je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

**Článok VI**

**PLATOBNÉ PODMIENKY A FAKTURÁCIA**

* 1. Faktúru v dvoch (2) vyhotoveniach vystaví Dodávateľ až po vykonaní služieb špecifikovaných v objednávke Objednávateľa a zároveň doručí vystavenú faktúru Objednávateľovi najneskôr do tridsať (30) dní od termínu dodania služby uvedeného v objednávke. Z dôvodu ukončenia príslušného rozpočtového roka doručí dodávateľ vystavenú faktúru v termíne najneskôr piaty (5) pracovný deň posledného kalendárneho mesiaca.
  2. Faktúry za poskytnuté služby pre Hasičský a záchranný zbor MV SR budú doručované na adresu uvedenú na objednávke.
  3. Faktúra okrem náležitostí podľa zákona č, 222/2004 Z.z. o dani z pridanej hodnoty v znení neskorších predpisov musí obsahovať nasledovné náležitosti:

1. v časti objednávateľ bude uvedené Ministerstvo vnútra Slovenskej republiky, Centrálna evidencia faktúr, Pribinova 2, 812 72 Bratislava,
2. číslo Rámcovej dohody a číslo písomnej objednávky,
3. v časti textu faktúry bude uvedené, že cena je určená podľa tejto Rámcovej dohody,
4. označenie objektov objednávateľa, v ktorých boli vykonané služby s uvedením adresy.

Prílohou bude kópia písomnej objednávky a originál príslušnej dokumentácie z vykonania služby, napr.: „Protokol o vykonaných prácach“, „Správa o príslušnej kontrole“. Táto dokumentácia bude obsahovať meno, priezvisko, dátum, pečiatku a podpis poverenej osoby Dodávateľa, ktorá služby vykonala a meno, priezvisko, dátum a podpis správcu objektu, alebo ním poverenej osoby, ktorý realizáciu služieb za Objednávateľa potvrdila.

* 1. Cenu za dodanú službu uhradí Objednávateľ na základe faktúry do tridsať (30) dní odo dňa jej doručenia Objednávateľovi. Ak faktúra a jej prílohy nebudú obsahovať všetky dohodnuté náležitosti a náležitosti daňového dokladu, objednávateľ takúto faktúru vráti dodávateľovi s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry.
  2. Všetky faktúry budú uhrádzané výhradne bezhotovostne prevodným príkazom na bankový účet Dodávateľa uvedený v záhlaví tejto Rámcovej dohody. Účastníci Rámcovej dohody sa dohodli, že faktúra sa považuje za uhradenú dňom odpísania finančných prostriedkov z účtu Objednávateľa.
  3. Objednávateľ a Dodávateľ sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

**Článok VII**

**PRAVIDLÁ PRE ZMENU SUBDODÁVATEĽA**

* 1. V Prílohe č. 3 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č. 3 tejto Rámcovej dohody, a to bezodkladne.
  3. V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
  5. Povinnosti Dodávateľa, vrátane pravidiel výberu subdodávateľa uvedené v bodoch 2. až 4. tohto článku Rámcovej dohody platia po celú dobu trvania tejto Rámcovej dohody.
  6. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Článok VIII**

**SANKCIE**

* 1. V prípade omeškania Dodávateľa s poskytovaním služieb v termínoch dohodnutých v jednotlivých písomných objednávkach je Dodávateľ povinný uhradiť Objednávateľovi zmluvnú pokutu vo výške 0,05 % z celkovej ceny podľa čl. V bod 5.1. tejto Rámcovej dohody, a to za každý aj začatý deň omeškania.
  2. V prípade, ak je Dodávateľ v omeškaní s odstránením nedostatkov poskytnutých služieb podľa čl. III bod 3.4. tejto Rámcovej dohody je Objednávateľ oprávnený od neho požadovať zaplatenie zmluvnej pokuty vo výške 0,05 % z ceny tých služieb s odstránením nedostatkov, ktorými je v omeškaní a to za každý aj začatý deň omeškania.
  3. V prípade neuhradenia faktúry v dohodnutom termíne splatnosti, môže Dodávateľ fakturovať Objednávateľovi zákonný úrok z omeškania z dlžnej sumy za každý aj začatý deň omeškania.

**Článok IX**

**SKONČENIE RÁMCOVEJ DOHODY**

* 1. Túto Rámcovú dohodu možno skončiť:
     1. písomnou dohodou Účastníkov Rámcovej dohody,
     2. písomnou výpoveďou,
     3. písomným odstúpením od Rámcovej dohody.
  2. Túto Rámcovú dohodu môže Objednávateľ písomne vypovedať bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhému Účastníkovi Rámcovej dohody.
  3. Odstúpiť od tejto Rámcovej dohody môže ktorýkoľvek Účastník Rámcovej dohody z dôvodu podstatného porušenia Rámcovej dohody alebo z dôvodu nemožnosti plnenia Rámcovej dohody. Za podstatné porušenie tejto Rámcovej dohody na strane Dodávateľa sa považuje porušenie akejkoľvek povinnosti stanovenej touto Rámcovou dohodou. Za podstatné porušenie tejto Rámcovej dohody na strane Objednávateľa sa považuje omeškanie s úhradou jednotlivých faktúr, ktoré neboli uhradené o viac ako šesťdesiat (60) dní po uplynutí lehoty po ich splatnosti. Odstúpenie od tejto Rámcovej dohody je účinné dňom doručenia oznámenia o odstúpení od Rámcovej dohody druhému Účastníkovi Rámcovej dohody.
  4. Objednávateľ je oprávnený odstúpiť od tejto Rámcovej dohody aj v prípade, ak:

1. voči Dodávateľovi začalo konkurzné konanie alebo reštrukturalizácia,
2. Dodávateľ vstúpil do likvidácie,
3. Objednávateľ mal tri a viac Oprávnených reklamácií na poskytované služby,
4. Dodávateľ koná v rozpore s touto Rámcovou dohodou a/alebo písomnou objednávkou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
5. v čase uzavretia tejto Rámcovej dohody existovali dôvod na vylúčenie Dodávateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
6. Rámcová dohoda nemala byť uzavretá s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
7. v prípade vymazania Dodávateľa z Registra partnerov verejného sektora.

**Článok X**

**ZÁVEREČNÉ USTANOVENIA**

10.1 Táto Rámcová dohoda sa uzatvára na dobu určitú, a to na dobu štyridsaťosem (48) mesiacov odo dňa nadobudnutia jej účinnosti alebo do vyčerpania finančného limitu podľa čl. V bodu 1. tejto Rámcovej dohody, podľa toho, ktorá skutočnosť nastane skôr.

10.2 Účastníci Rámcovej dohody si do piatich (5) dní od nadobudnutia účinnosti tejto Rámcovej dohody oznámia kontaktné osoby.

10.3 Meniť a dopĺňať túto Rámcovú dohodu je možné len písomne vo forme očíslovaných dodatkov k tejto Rámcovej dohode, ktoré sa stanú jej neoddeliteľnou súčasťou.

10.4 V prípade, že počas trvania tejto Rámcovej dohody nastane taká právna skutočnosť, ktorá bude mať za následok zmenu tejto Rámcovej dohody, Účastníci Rámcovej dohody budú postupovať v zmysle § 18 zákona č. 343/2015 Z.z.

10.5 Práva a povinnosti Účastníkov Rámcovej dohody, pokiaľ táto Rámcová dohoda neupravuje inak, sa riadia ustanoveniami Obchodného zákonníka, zákona č. 343/2015 Z.z. a ostatných všeobecne záväzných právnych predpisov platných na území Slovenskej republiky.

10.6 Táto Rámcová dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Dodávateľovi a tri (3) rovnopisy zostanú Objednávateľovi.

10.7 Táto Rámcová dohoda nadobúda platnosť dňom jej podpisu obidvoma Účastníkmi Rámcovej dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.

10.8 Účastníci Rámcovej dohody prehlasujú, že si túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.

10.9 Táto Rámcová dohoda má nasledujúce prílohy, ktoré tvoria jej neoddeliteľnú súčasť:

* + 1. Príloha č. 1 - Opis predmetu zákazky
    2. Príloha č. 2 - Štruktúrovaný rozpočet ceny
    3. Príloha č. 3 - Zoznam subdodávateľov

V Bratislave dňa........................... V Bratislave dňa ….................

Za Dodávateľa Za Objednávateľa

----------------------------------------------- ----------------------------------------------